8. évfolyam 
Irodalom
Ismerje az impresszionizmus, szimbolizmus, stílus- és formajegyeit és a következő költők 1-1 versét: Ady, Babits, Juhász Gyula, Kosztolányi Dezső, Tóth Árpád, József Attila, Radnóti Miklós. Ismerje fel az epikus közlésformát, valamint a verses és a prózaforma műfajmegkötő vagy műfaj- független szerepét.
Alkalmazza a művek már ismert értelmezési szempontjait kisepikai műfajokra a következő írók, költők 1-1 műve alapján: Kosztolányi Dezső, Móricz Zsigmond, Mikszáth Kálmán, Örkény István



A nemzeti identitást erősítő lírai szövegek olvasása, megértése, megbeszélése. A történelmi tragédia megjelenése irodalmi alkotásokban. Egyes olvasott szövegek jellegzetes poétikai-retorikai alakzatainak megfigyelése.
Kulcsfogalmak: békediktátum, elcsatolás, nemzeti trauma, nemzeti érzés, Kárpát-medencei magyarság, nacionalizmus, patriotizmus. 

Ismerje a következő fogalmakat: kisepika, anekdota, novella, egyperces novella, komikus eposz, szerkezet, időrend, elbeszélői nézőpont, beszédhelyzet.
Tudja Móricz Zsigmond Légy jó mindhalálig c. regényét sok szempontból megközelíteni. Tér- és időviszonyok, cselekmény, szerkezet, elbeszélői nézőpont, hangnem, ábrázolásmód. Hősök, tettek, magatartásformák – a szereplők jellemzése (egyéni állásfoglalással).
Ismerje az alapvető lírai műfajok sajátosságait.
Ismerje Ady Endre, Arany János, Csokonai Vitéz Mihály, Janus Pannonius, József Attila, Kölcsey Ferenc, Petőfi Sándor, Radnóti Miklós (Nem tudhatom), Szabó Lőrinc, Vörösmarty Mihály, Weöres Sándor 1-1 művét.
Legyen képes egy magyar vagy világirodalmi regény sok szempontú megközelítésére. Ismerje és tudja elemezni a drámai műnem főbb jellemzőit.
Ismerje Shakespeare: Romeo és Júlia c. művét.
Legyen képes az egyes médiumokban megjelenő médiaszövegek közötti különbségek érzékelésére.
Ismerje a tömegkommunikáció fogalmát, legjellemzőbb területeit.
Legyen képes a könnyebben besorolható művek műfaji azonosítására, 8–10 műfajt műnemekbe tudjon sorolni, és a műnemek lényegét meg tudja fogalmazni. A különböző regénytípusok műfaji jegyeit ismerje fel, a szereplőket tudja jellemezni, a konfliktusok mibenlétét fel tudja tárni.
Ismerje fel az alapvető lírai műfajok sajátosságait különböző korok alkotóinak művei alapján (elsősorban 19–20. századi alkotások). Legyen képes a drámákban, filmekben megjelenő emberi kapcsolatok, cselekedetek, érzelmi viszonyulások, konfliktusok összetettségének értelmezésére és megvitatására. Az olvasott, megtárgyalt művek erkölcsi kérdésfeltevéseire véleményében, erkölcsi ítéleteiben, érveiben tudjon támaszkodni.
Magyar nyelv
Nyelvtan
Beszédkészség, szóbeli szövegek megértése és alkotása
Ismerje a következő kulcsfogalmak/ fogalmakat:
Vélemény, vita, érv; megbeszélés, hozzászólás, felszólalás, kiselőadás, köszöntő, ünnepi beszéd. Tömegkommunikáció, sajtó, rádió, televízió, internet.
Sajtóműfaj (hír, tudósítás, interjú). Olvasás, szövegértés
Legyen képes az internetes adatkeresésre, szöveghálók, az intertextualitás kezelésére, legyen tisztában a különböző forrásokból származó adatok megbízhatóságának és használhatóságának kérdésével.
Ismerje a következő kulcsfogalmak/ fogalmakat:
Adatkeresés, szótár, folyamatos szöveg, nem folyamatos szöveg, szövegfeldolgozás. Írás, fogalmazás
Legyen képes néhány tömegkommunikációs műfajban kreatív szövegalkotásra (hír, interjú, riport, tudósítás).


Ismerje a következő kulcsfogalmak/ fogalmakat: Jegyzet, elektronikus szöveg, blog; önéletrajz. Helyesírás
Tudja az írásjelek, a szöveg központozásának legfontosabb szabályait. Ismerje a párbeszéd és az idézetek (egyenes, szabad függő, függő) írásmódját. 
Ismerje a következő kulcsfogalmak/ fogalmakat:
Központozás, írásjele: vessző, pont, kérdőjel, felkiáltójel, kettőspont, gondolatjel. Egyenes, szabad függő, függő idézet.
A nyelv szerkezete és jelentése
Ismerje a következő kulcsfogalmak/ fogalmakat:
Mondatfajta, kijelentő, kérdő, felszólító, felkiáltó, óhajtó mondat.
Egyszerű és összetett mondat; tagolt és tagolatlan mondat; minimális és bővített mondat; alárendelő és mellérendelő mondat.
Nyelvtörténet, nyelvrokonság: a nyelv állandóságának és változásának megfigyelése különböző korok szövegeiben
· a szókincs változása, régi kifejezések, jövevényszavak gyűjtése irodalmi és beszélt nyelvi szövegekből
· a nyelvújítás és a nyelvújítók néhány szóalkotási módjának megismerése
· a magyar nyelv eredete, a nyelvrokonság hipotéziseinek megismerése
Fogalmak: rovásírás, nyelvemlék, nyelvújítás, nyelvcsalád, nyelvrokonság, jövevényszó
Követelmény a 8. évfolyam végén
Tanuló legyen képes a különböző megjelenésű és műfajú szövegek globális (átfogó) megértésére, a szöveg szó szerinti jelentésén túli üzenet értelmezésére, a szövegből információk visszakeresésére.
Tudja összefoglalni a szöveg tartalmát, tudjon önállóan jegyzetet és vázlatot készíteni. Képes legyen az olvasott szöveg tartalmával kapcsolatos saját véleményét szóban és írásban megfogalmazni, állításait indokolni.
A tanuló ismerje, és a törekedjen a szövegalkotásban a különböző mondatfajták használatára. Alkalmazza az írásbeli szövegalkotásban a mondatvégi, a tagmondatok, illetve mondatrészek közötti írásjeleket.
A tanuló a helyesírási segédkönyvek segítségével legyen jártas az összetett szavak és gyakoribb mozaikszók helyesírásában.
Ismerje a tömegkommunikáció fogalmát, legjellemzőbb területeit.
Legyen tisztában a média alapvető kifejezőeszközeivel, az írott és az elektronikus sajtó műfajaival. Ismerje a média, kitüntetetten az audiovizuális média és az internet társadalmi szerepét, működési módjának legfőbb jellemzőit. Alakuljon ki benne a médiatudatosság elemi szintje, az önálló, kritikus attitűd.

